ALAQUÀS I ALDAIA PRESENTEN LA SEGONA EDICIÓ DE LA CARRERA 5K DE LES DONES AMB NOVETATS EN LES CATEGORIES
15/02/2023

# ALAQUÀS I ALDAIA PRESENTEN LA SEGONA EDICIÓ DE LA CARRERA 5K DE LES DONES AMB NOVETATS EN LES CATEGORIES

*   15/02/2023
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=21117

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21117%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20I%20ALDAIA%20PRESENTEN%20LA%20SEGONA%20EDICI%C3%93%20DE%20LA%20CARRERA%205K%20DE%20LES%20DONES%20AMB%20NOVETATS%20EN%20LES%20CATEGORIES)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21117/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21117/15022023whatsapp_image_2023-02-15_at_13_16_51_1__Form_4.jpg)](https://www.alaquas.org/ficheros/documentos/2023/2/21117/15022023whatsapp_image_2023-02-15_at_13_16_51_1__Form_10.jpg "<a href='https://www.alaquas.org/ficheros/documentos/2023/2/21117/15022023whatsapp_image_2023-02-15_at_13_16_51_1__Form_10.jpg' target=_blank><i class='fa fa-external-link' aria-hidden='true'></i>.ALAQUÀS I ALDAIA PRESENTEN LA SEGONA EDICIÓ DE LA CARRERA 5K DE LES DONES AMB NOVETATS EN LES CATEGORIES</a>")

La prova, organitzada de manera conjunta pels Ajuntaments d'Alaquàs i Aldaia, tindrà lloc el divendres 10 de març i les inscripcions es poden realitzar de manera telemàtica a través de la pàgina web www.cronorunner.com.

Alaquàs i Aldaia han presentat hui dimecres 15 de febrer la segona edició de la carrera 5K de les Dones Alaquàs-Aldaia. Han estat presents en la cita l’Alcalde d’Alaquàs, Toni Saura, l’Alcalde d’Aldaia, Guillermo Luján, el Regidor d’Esports d’Alaquàs, Fran Evangelista, el Regidor d’Esports d’Aldaia, José Francisco Martínez Luna, la Regidora d’Instal·lacions Esportives, Marta Romeu i per part de l’associació Alanna, Mireia Durbán i Carla Climent**.** Les persones participants podran aportar fons per a l’associació el dia de la carrera.

En la seva intervenció l'Alcalde d'Alaquàs, Toni Saura, ha volgut posar de relleu la “importància d'aquesta segona cita que va nàixer amb la finalitat de visibilitzar a les dones en la societat de manera transversal i també en l'esport”. A més, ha destacat el treball de col·laboració dut a terme entre les dues administracions “per a continuar enfortint el sentiment de germanor entre els dos pobles i els seus veïns”. L’Alcalde d’Aldaia, Guillermo Luján, ha destacat: "crec que és imprescindible que l'esport siga present en qualsevol causa o iniciativa per a millorar la nostra societat. L'esport és una eina perfecta per a treballar per la integració. A més és un plaer treballar de la mà dels nostres veïns d'Alaquàs".

La carrera tindrà lloc el divendres 10 de març a les 19 hores per un recorregut urbà colindant entre Alaquàs i Aldaia sobre superfície d’asfalt que recorrerà els carrers més emblemàtics dels dos municipis. L’eixida i meta estaran ubicades a la porta de la Piscina Coberta d'Aldaia (Poliesportiu Municipal Jaume Ortí) al carrer Ricardo Fuster i Fuster d'Aldaia. Es donarà per finalitzada als 60 minuts de l’inici de la prova. En la cursa podran participar totes les dones que ho desitgen sense distinció d’edat. Cal destacar que les dones menors de 14 anys hauran d’anar acompanyades d’una persona major d’edat o portar una autorització signada per la família.

La prova comptarà amb l’assistència sanitària de dues ambulàncies, un metge i dues ATS que estaran en dos punts diferents del recorregut.

Totes les persones que participen seran obsequiades amb una bossa de corredora i hi haurà trofeus per a les categories: mare i filla que entren juntes a meta, junior fins als 17 anys, sénior de 18 40 anys, veterana A de 40 a 50 anys, veterana B per a majors de 50 anys i especial per a persones ambdiversitat funcional.

Com a novetat, enguany s’ha inclós la categoria de família multigeneracional per a membres de la mateixa família pertanyents a diferents generacions  (iaia, filla, neta…) que entren juntes en meta. Hi haurà també un premi especial a la major participación de falleres d’una mateixa comissió.

La inscripció es pot realitzar ja de manera telemàtica a través de la pàgina [www.cronorunner.com](http://www.cronorunner.com/) i té un cost de 5 euros. El reglament de la carrera es pot consultar en aquest enllaç: [https://www.alaquas.org/url/0h6g4b](https://www.alaquas.org/url/0h6g4b).

Vídeo presentació de la carrera: [https://www.youtube.com/watch?v=TVvyJnxGbjw](https://www.youtube.com/watch?v=TVvyJnxGbjw)